stanford-oval/wikipedia huggingface dataset:
Hernandiaceae
Tuntomerkit

Rakkomarjakasvit käsittää puu- ja liaanilajeja, joiden nivelten sisärakenteessa näkyy yksi lehtiaukko keskuslieriössä ja siitä lähtevät 3–9 johtojännettä, jotka kulkevat lehteen. Lehdet ovat enemmän tai vähemmän kourasuonisia. Kukat ovat hyvin vaihtelevia, tavallisesti neli- tai viisilukuisia, harvoin kolmilukuisia. Kehälehtiä on kolmesta kymmeneen, heteitä tavallisesti kolmesta viiteen, harvoin kuusi tai seitsemän. Kukassa on tavallisesti mesiäinen. Sikiäin on kehänalainen, luotti kilpimäinen. Hedelmä on kuiva, joskus samara.
Heimo on kooltaan pieni, mutta jo kasvullisilta osiltaan melkoisen monimuotoinen. Rakkomarjat (Hernandia) ovat puita, Illigera-lajit kiipeileviä köynnöksiä, joiden lehdet ovat sormilehdykkäisiä; ruodit toimivat kiipeilyeliminä ja kiertyvät tuen ympärille; vaikutelma muistuttaa yksisirkkaisia jamsseja (Dioscorea). Sparattanthelium-suvun lajit ovat myös köynnöksiä, mutta ne kiipeilevät varsissa olevien koukkujen avulla.
Levinneisyys

Heimo on levinnyt tropiikkiin.
Luokittelu

Heimossa on viisi sukua ja 55 lajia kahteen alaheimoon kuuluvina:
1. Hernandioideae Miquel. Puita, joskus lehtiruotien avulla kiipeileviä köynnöksiä; lehden päällysketossa erityskarvoja; kasvit kukkivat siten, että yksien kukkien ollessa hedevaiheessa toiset ovat emivaiheessa, jonka jälkeen tilanne vaihtuu päinvastaiseksi (heterodikogamia); kukinto on röyhymäinen; ponnet avautuvat läpillä; hedelmävaiheessa kukan tukilehdet tavallisesti laajentuneita. Sukuja kolme, lajeja 44 tropiikissa, erityisesti Madagaskarilla ja Etelä-Aasiassa.
2. Gyrocarpoideae J. H. Balfour. Litokysti-soluja esiintyy; kukinto kaksihaarainen viuhko; kukat hyvin pieniä; kehä yksikiehkurainen. Sukuja kaksi, lajeja kymmenen tropiikissa, erityisesti Amerikassa.
Heimoon kuuluvat suvut Gyrocarpus, Hernandia, Illigera ja Sparattanthelium.
Kuvia

Hernandia moerenhoutiana
Gyrocarpus americanus -lajin hedelmiä
Illigera pulchra
Sparattanthelium botocudorum
Jules Furthman

| Jules Furthman |
| --- | --- |
 Jules Furthman ja William Russell 1919.
Henkilötiedot
Syntynyt: 5. maaliskuuta 1888 Chicago, Illinois, Yhdysvallat
Kuollut: 22. syyskuuta 1966 (78 vuotta) Kalifornia
Ammatti:  käsikirjoittaja
Näyttelijä
Taiteilijanimet:  Jules Grinnell
Aktiivisena:  1917–1959
Aiheesta muualla
IMDb 
Elonet
Jules Furthman (5. maaliskuuta 1888 Chicago, Illinois, Yhdysvallat – 22. syyskuuta 1966 Kalifornia, Yhdysvallat) oli yhdysvaltalainen elokuvakäsikirjoittaja. Aikaisemmin lehtikirjoittajana toiminut Furthman aloitti elokuvien parissa vuonna 1915. Ensimmäisen maailmansodan aikana hän käytti ajan saksalaisvastaisuuden vuoksi salanimiä Jules Grinnell ja Stephen Fox. Sodan päätyttyä hän ohjasi muutamia elokuvia ennen siirtymistään takaisin käsikirjoittamisen pariin. Hän teki yhteistyötä muun muassa elokuvaohjaaja Josef von Sternbergin kanssa, jolle hän käsikirjoitti muun muassa elokuvat Shanghain pikajuna (1932) ja Vaalea Venus (1932). Alkuperäiskäsikirjoitusten lisäksi Furthman teki romaaneiden käsikirjoitussovituksia.
Furthman oli ehdolla parhaan sovitetun käsikirjoituksen Oscar-palkinnon saajaksi elokuvasta Kapina laivalla (1935).
Valikoitu filmografia

New Yorkin öitä (New York Nights, 1929)
Shanghain pikajuna (Shanghai Express, 1932)
Vaalea Venus (Blonde Venus, 1932)
Bombshell (1933)
Kapina laivalla (Mutiny on the Bounty, 1935)
Matkalla Singaporeen (China Seas, 1935)
Uhkapeliä Shanghaissa (The Shanghai Gesture, 1941)
Kirjava satama (To Have and Have Not, 1944)
Syvä uni (The Big Sleep, 1946)
Painajaiskuja (Nightmare Alley, 1947)
Rio Bravo (1959)
Jules Guesde

Jules Guesde.
Jules Guesde (oik. Jules Basile; 11. marraskuuta 1845 Pariisi – 28. heinäkuuta 1922 Saint-Mandé) oli ranskalainen sosialistinen poliitikko. Hän oli Ranskan työväenliikkeen ensimmäisiä marxilaisia johtajia.
Guesde aloitti uransa radikaalina lehtimiehenä. Kirjoitustensa vuoksi hänet tuomittiin kesällä 1870 kuudeksi kuukaudeksi vankeuteen. Seuraavana vuonna hän sai viiden vuoden tuomion puolustettuaan artikkeleissaan Pariisin kommuunia. Välttääkseen vankeuden hän pakeni Sveitsiin ja edelleen Italiaan, josta hänet karkotettiin. Hän palasi Ranskaan vuonna 1876. Ulkomailla asuessaan hän tutustui Karl Marxin teoksiin ja palatessaan Ranskaan hänestä oli tullut marxilaisuuden kannattaja.
Guesde perusti vuonna 1877 L’Égalité (”Tasa-arvo”) -nimisen sosialistisen viikkolehden. Hän laati vuonna 1880 perustetun Ranskan ensimmäisen marxilaisen puolueen, Ranskan työväenpuolueen (Parti Ouvrier Français, POF) ohjelman neuvoteltuaan ensin Marxin sekä tämän vävyn Paul Lafarguen kanssa. Ohjelman mukaan työläisten tulisi valita vaaleissa edustajikseen vain sellaisia henkilöitä, jotka olivat sitoutuneet luokkataisteluun ja sosialismiin. Guesde vastusti possibilismiksi kutsuttua reformistista suuntausta, jonka mukaan työväenliikkeen pitäisi tavoitella eturyhmätoiminnalla saavutettavissa olevia pieniä parannuksia työläisten oloihin. Guesden ja possibilistien kiistat jatkuivat vuosikymmeniä ja hajottivat Ranskan työväenliikettä. Myös Ranskan työväenpuolue ajautui pian hajaannukseen. 1900-luvun alussa Guesde perusti Édouard Vaillantin kanssa uuden ministerisosialismia vastustaneen sosialistisen puolueen (Parti Socialiste de France), joka vuonna 1905 sulautui osaksi SFIO:a.
Guesde tuomittiin vuonna 1882 jälleen vankeuteen kumouksellisen kirjoittelunsa vuoksi. Vapauduttuaan hän toimi Citoyen- ja Cri du peuple -nimisten ehtien toimittajana. Guesde kuului Ranskan edustajainkamariin vuosina 1893–1898 sekä vuodesta 1906 kuolemaansa saakka. Ensimmäisen maailmansodan syttyminen sai Guesden tinkimään jyrkistä hallitukseen osallistumista vastustavista periaatteistaan ja hän toimi salkuttomana ministerinä René Vivianin hallituksessa 1914–1915. Viimeisinä vuosinaan hän arvosteli bolševikkien politiikkaa, mutta säilytti marxilaisen katsomuksensa.
Aiheesta muualla

Kuvia tai muita tiedostoja aiheesta Jules Guesde Wikimedia Commonsissa
Kaittiainen

Kaittiainen on 340 metriä korkea vaara Rovaniemellä Marrasjärven kylän liepeillä. Sen näkee Marrasjärven kylältä korkeana vaarana.
Josef Perl

| Josef Perl |
| --- | --- |
 Josef Perl
Henkilötiedot
Syntynyt: 1773 Tarnopol, Galitsia
Kuollut: 1839 (65–66 vuotta)
Ammatti:  kirjailija
Aiheesta muualla
Löydä lisää kirjailijoitaKirjallisuuden teemasivulta
Josef Perl (1773 Tarnopol, Galitsia – 1839) oli itäeurooppalainen juutalainen kirjailija, haskalan johtohahmoja. Perl antaa teoksissaan hasideista tekopyhän ja heikon kuvan.
Aiheesta muualla

Kuvia tai muita tiedostoja aiheesta Josef Perl Wikimedia Commonsissa
Jérôme Romain

| Mitalit> Miesten yleisurheilu.Maa:   Dominica.MM-kilpailut  | Mitalit> Miesten yleisurheilu.Maa:   Dominica.MM-kilpailut  | Mitalit> Miesten yleisurheilu.Maa:   Dominica.MM-kilpailut  | Miesten yleisurheilu> Maa:   Dominica. |
| --- | --- | --- | --- |
|  Pronssia | Göteborg 1995 | Kolmiloikka |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Hopeaa | Mar del Plata 1995 | Kolmiloikka |  |
Jérôme Romain (s. 12. kesäkuuta 1971 Saint-Martin) on dominicalainen entinen kolmiloikkaaja, pituushyppääjä ja pikajuoksija. Hän edusti vuoteen 1999 saakka Dominicaa, kunnes sai Ranskan kansalaisuuden. Romain kuitenkin vaihtoi takaisin Dominican kansalaiseksi vuonna 2008.
Romain osallistui MM-kisoihin ensimmäistä kertaa Tokiossa 1991. Hän oli tuolloin kolmiloikan karsinnassa kahdeksastoista eikä päässyt jatkoon ja putosi ensimmäisellä kierroksella myös 100 metrin juoksussa. Romain kilpaili Stuttgartissa 1993 kolmiloikassa ja pituushypyssä. Hän karsiutui pituushypyssä, mutta pääsi kolmiloikassa finaaliin ja oli sen yhdestoista.
Romain keskittyi Göteborgin MM-kisoissa 1995 vain yhteen lajiin, kolmiloikkaan. Hän voitti siinä pronssia hypättyään myötätuuleen tuloksen 17,59 metriä. Kyseessä on edelleen Dominican ainoa mitali yleisurheilun MM-kisoista. Romain sai samana vuonna myös hopeaa Pan-Amerikan kisoista. Hän selvisi Atlantan olympialaisissa 1996 finaaliin, mutta ei saanut siinä tulosta hypättyään yhden hylätyn hypyn ja jätettyään loput kaksi vuoroaan väliin. Romain sijoittui kuudenneksi Ateenan MM-kisoissa 1997.
Romain sai Ranskan kansalaisuuden maaliskuussa 1999 ja edusti maata saman vuoden MM-kisoissa, joissa hän sijoittui seitsemänneksi. Hän osallistui vielä sisäratojen EM-kisoihin 2002, muttei päässyt jatkoon karsinnasta. Romain on ollut uransa jälkeen jälleen dominicalainen tammikuusta 2008 lähtien.
Ennätykset

Lähde: IAAF
Kolmiloikka: 17,48 m (1995)
Pituushyppy: 790 cm (1993)
100 m: 10,70 s (1992)
Jules Grévy
Aiheesta muualla

Kuvia tai muita tiedostoja aiheesta Jules Grévy Wikimedia Commonsissa
Jules Grévy (ranskaksi) Assemblée Nationale
Ranskan kolmannen tasavallan presidentit
Adolphe Thiers (1871–1873) | Patrice MacMahon (1873–1879) | Jules Grévy (1879–1887) | Sadi Carnot (1887–1894) | Jean Casimir-Perier (1894–1895) | Félix Faure (1895–1899) | Émile Loubet (1899–1906) | Armand Fallières (1906–1913) | Raymond Poincaré (1913–1920) | Paul Deschanel (1920) | Alexandre Millerand (1920–1924) | Gaston Doumergue (1924–1931) | Paul Doumer (1931–1932) | Albert Lebrun (1932–1940)
Jurgen Van De Walle

| Jurgen Van De Walle |
| --- | --- |
 Jurgen Van De Walle
Henkilötiedot
Syntynyt: 9. helmikuuta 1977 (ikä 47)
Kansalaisuus:   Belgia
Pyöräilijä
Pituus:  189 cm
Paino:  72 kg
Joukkue:  lopettanut
Laji:  maantie
Rooli:  ajaja
Ura
Ammattilaisjoukkue(et)
1999–2000 2001 2002–2003 2004 2005 2006–2010 2011 2012–2013:  Palmans-Ideal Landbouwkrediet-Colnago Vlaanderen-T Interim Chocolade Jacques-Wincor Nixdorf Landbouwkrediet-Colnago Quick Step Omega Pharma-Lotto Lotto-Belisol
 Tiedot päivitetty: 2. tammikuuta 2014 
Jurgen Van De Walle (s. 9. helmikuuta 1977 Oostende, Belgia) on belgialainen maantiepyöräilijä. Hän aloitti ammattilaisuransa Palmans-Ideal-joukkueessa 1999. Kauden 2001 hän edusti Landbouwkrediet-Colnago-tallia, vuodet 2002–2003 Vlaanderen-T Interim-joukkuetta, kauden 2004 Chocolade Jacques-Wincor Nixdorfia ja 2005 Landbouwkrediet-Colnago-tallia. Vuosina 2006–2010 hän ajoi Quick Step -joukkueessa ja 2011 Omega Pharma-Lottossa. Viimeisinä ammattilaiskausinaan 2012–2013 hän edusti Lotto-Belisol-joukkuetta.
Saavutuksia

Lähde: Cycling Archives
Jurgen

Jurgen, A Comedy of Justice on yhdysvaltalaisen James Branch Cabellin kuuluisin romaani. Vuonna 1919 julkaistu teos on allegorinen ja satiirinen fantasia, jossa päähenkilö kulkee vahvasti myyttisessä ympäristössä kentauri Nessukselta saamansa paidan kuljettamana. Teosta ei ole suomennettu.
Kirja yritettiin sensuroida kuuluisassa lakijutussa, mutta koska väitetyt epäsiveelliset kohdat olivat niin viitteellisiä ja allegorisesti häivennettyjä, että hyvin harva niitä olisi havainnut, ja niillekin oli myös täysin viaton tulkintamahdollisuus, sai kirja vapauttavan tuomion.
Aiheesta muualla

Jurgen kokotekstinä Gutenberg-projektissa (englanniksi)
Juovabasiliski

| Juovabasiliski |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Osalahko::  Leguaanimaiset Iguania
Heimo::  Corytophanidae
Suku::  Basiliskit Basiliscus
Laji::  vittatus
Kaksiosainen nimi
 Basiliscus vittatus  Wiegmann, 1828 
Katso myös
   Juovabasiliski Wikispeciesissä   Juovabasiliski Commonsissa 
Infobox OKNimi-testi OKIUCN-testi OK: 
Juovabasiliski eli juovikas basiliski (Basiliscus vittatus) on heimoon Corytophanidae kuuluva liskolaji. Luonnossa juovabasiliskeja elää Keski-Amerikan trooppisissa sademetsissä, alueella Etelä-Meksikosta Venezuelaan ja Ecuadoriin. Ne ovat tottuneita kiipeilijöitä, jotka poistuvat harvoin puista.
Juovabasiliskikoiraat kasvavat noin 60 sentin mittaisiksi, naaraan pituus on 35–45 cm. Häntä on varsin pitkä: noin kolmasosa koko pituudesta. Liskon pohjaväri on oliivinvihreä tai ruskea, siinä on tummia poikkiraitoja ja vaaleat pitkittäisraidat kyljissä. Juovabasiliskeilla on myös pitkät raajat. Koirailla on paremmin erottuva "kypärä" pään takaosassa, ja ne erottaa myös reisien alapinnan rauhasrivistä.[lähde? ]
Juovabasiliski on läheistä sukua mm. myös Suomessa terraariolemmikkinä pidettävälle kypäräpääiguaanille (Laemanctus longipes).[lähde? ]
Jonas Johansson (jääkiekkoilija, 1995)

| Jonas Johansson |
| --- | --- |

Henkilötiedot
Syntynyt: 19. syyskuuta 1995 (ikä 29) Gävle, Ruotsi
Kansalaisuus:   Ruotsi
Jääkiekkoilija
Pelipaikka:  maalivahti
Hanska:  vasen
Pituus:  196 cm
Paino:  100 kg
Seura
Seura:  Färjestad BK
Sarja:  SHL
Pelinumero:  31
Pelaajaura
Pääsarjaura:  2013–
Aik. seurat:  Brynäs IF (SHL) Almtuna IS (Allsv.) Cincinnati Cyclones (ECHL) Rochester Americans (AHL) Buffalo Sabres (NHL) Florida Panthers (NHL) Charlotte Checkers (AHL) Colorado Avalanche (NHL) Colorado Eagles (AHL)
NHL-varaus:  61. varaus, 2014 Buffalo Sabres
Jonas Olov Johansson (s. 19. syyskuuta 1995 Gävle, Ruotsi) on ruotsalainen jääkiekkomaalivahti, joka pelaa Ruotsin pääsarjassa SHL-joukkue Färjestad BK:ssa. The Hockey News -sivuston mukaan hänen vahvuuksiinsa kuuluu koko, rauhallisuus ja kokonaisvaltaisuus. Johanssonin tulisi kuitenkin olla kilpailullisempi, jotta hänen potentiaalinsa tulisi kunnolla esiin.
Ura > Seuraura

Johanssonin kasvattajaseura on Hille/Åbyggeby IK. Hän pelasi myöhemmät juniorivuotensa kuitenkin Brynäs IF:ssä, jossa Johansson voitti U16 SM:n pronssia vuonna 2011 ja J18 Allsvenskanin mestaruuden vuonna 2013. Kaudella 2012–2013 hän debytoi seuran miesten joukkueessa, jossa Johansson pelasi yhden European Trophy -ottelun. Hän ei kuitenkaan saanut peliaikaa Elitserienissä, jonne Johansson puki kuuteen runkosarjaotteluun. Kaudella 2013–2014 hän debytoi joukkueen maalinsuulla pelaten neljä runkosarja- ja yhden ET -ottelun. Johansson pelasi suurimman osan kaudestaan kuitenkin Brynäsin J20-junioreissa, joissa hän voitti kauden päätteeksi J20 SuperElitin pronssia ja valittiin sarjan parhaaksi maalivahdiksi. Huhtikuussa 2014 Johansson teki kaksivuotisen jatkosopimuksen seuran kanssa.
Buffalo Sabres varasi Johanssonin kolmannella kierroksella 61. pelaajana NHL:n varaustilaisuudessa 2014. Kaudella 2014–2015 hän pelasi Brynäsissä kaksi runkosarjaottelua. Johansson pelasi kauden aikana miesten pelejä myös yhdeksän ottelua lainalla HockeyAllsvenskan-joukkue Almtuna IS:ssä, jonne hän siirtyi tammikuussa 2015 paikkaamaan Linus Söderströmin loukkaantumista. Kauden 2015–2016 Johansson pelasi kokonaan lainalla Almtunassa, jonka pääasiallisena vastuunkantajana hän toimi ja pelasi 42 runkosarjaottelua. Johansson kuitenkin puki Brynäsin paidan neljään SHL-otteluun. Huhtikuussa 2016 hän teki joukkueen kanssa vuoden mittaisen jatkosopimuksen.
Brynäs lainasi Johanssonin Almtunaan myös kaudeksi 2016–2017.
Maaliskuussa 2021 Sabres kauppasi Johanssonin Colorado Avalancheen vaihdossa kuudennen kierroksen varausvuoroon vuoden 2021 varaustilaisuudessa.
Kesäkuussa 2021 Johansson solmi Avalanchen kanssa yksivuotisen jatkosopimuksen.
Ura > Maajoukkueura

| Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Malmö 2014 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Pronssia | Břeclav 2012 | jääkiekko |  |
Johansson pelasi alle 18-vuotiaiden MM-kilpailuissa vuonna 2013, jolloin hänet palkittiin Ruotsin yhtenä kolmesta parhaasta pelaajasta. Johansson pelasi myös alle 18-vuotiaiden Ivan Hlinkan muistoturnauksessa vuonna 2012, jolloin hän voitti pronssia sekä samana vuonna World U-17 Hockey Challengessa.
Johansson edusti Ruotsia myös alle 20-vuotiaiden MM-kilpailuissa vuonna 2014, jolloin hän voitti hopeaa. Johansson toimi kuitenkin koko turnauksen ajan joukkueensa kolmosmaalivahtina. Vuoden 2015 turnaus häneltä jäi väliin loukkaantumisen vuoksi.
Muuta

Johanssonin isä Per-Johan pelasi 1990-luvulla hyökkääjänä Brynäsin Elitserien-joukkueessa.
Tilastot > Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2013 | U18 | 4 | 2 | 2 | 216 | 8 | 1 | 2.23 | 93,1 |
John Ashcroft

| John Ashcroft |
| --- | --- |

Yhdysvaltain 79. oikeusministeri
 2. helmikuuta 2001 – 3. helmikuuta 2005  
Presidentti:  George W. Bush
Edeltäjä:  Janet Reno
Seuraaja:  Alberto Gonzales
Yhdysvaltain senaattori Missourista
 3. tammikuuta 1995 – 3. tammikuuta 2001  
Edeltäjä:  John Danforth
Seuraaja:  Jean Carnahan
Missourin 50. kuvernööri
 14. tammikuuta 1985 – 11. tammikuuta 1993  
Varakuvernööri:  Harriett Woods Mel Carnahan
Edeltäjä:  Kit Bond
Seuraaja:  Mel Carnahan
Henkilötiedot
Syntynyt: 9. toukokuuta 1942 (ikä 82) Chicago, Illinois, Yhdysvallat
Ammatti:  poliitikko
Puoliso:  Janet Ashcroft
Lapset:  3
Tiedot
Puolue:  republikaanit
 Nimikirjoitus
John David Ashcroft (s. 9. toukokuuta 1942 Chicago, Illnois) on yhdysvaltalainen republikaanipoliitikko. Hän oli presidentti George W. Bushin hallinnon oikeusministeri 2001–2005 ja tätä ennen Missourin kuvernööri 1985–1993 ja senaattori 1995–2001.
Ashcroft on kirjoittanut useita kirjoja: On My Honor: The Beliefs that Shape My Life, Lessons from a Father to his Son ja Never Again: Securing America and Restoring Justice.
Elämä > Varhainen elämä

Ashcroft on syntyisin Chicagosta, mutta hän kasvoi Missourin Springfieldissä. Hänen isänsä oli yksityisen Evangel Universityn johtaja ja helluntailaisen Assemblies of Godin saarnaaja. Ashcroft opiskeli Yalen yliopistossa ja suoritti tohtorintutkinnon University of Chicagossa 1967. Hän opetti lyhyen aikaa yritysoikeutta Southwest Missouri State Universityssä.
Elämä > Poliittinen ura

Ashcroft pyrki kongressiin ensimmäisen kerran jo 1972, mutta hävisi republikaanien esivaalissa. Hänestä tuli Missourin oikeusministeri 1976–1985, kunnes hänet valittiin kuvernööriksi vuoden 1984 vaalissa.
Politiikassaan Ashcroft ajoi vahvan konservatiivisia arvoja. Hän kannatti kuolemanrangaistusta ja vastusti aborttia, homojen oikeuksia ja asevalvontaa. Konservatiivinen Christian Coalition antoi hänelle huippupisteet hänen pyrkiessään presidenttiehdokkaaksi vuonna 2000, mutta ympäristö- ja naisjärjestöt vastustivat häntä.
Elämä > Poliittisen uran jälkeen

Poliittisen uransa jälkeen Ashcroft liittyi saarnaaja Pat Robertsonin perustaman Regent Universityn henkilökuntaan ja työskentelee sen oikeustieteen ja hallinnon laitoksilla.
Aiheesta muualla

Kuvia tai muita tiedostoja aiheesta John Ashcroft Wikimedia Commonsissa
Ashcroft presidentti Bushin kanssa vuonna 2003.
Kafiréas

| Kafiréas> Καφηρέας |
| --- | --- |
  Kafiréas 
Sijainti:  38°09′12″N, 24°35′10″E
Merialue:  Egeanmeri
Valtio
Valtio:   Kreikka
Alue:  Keski-Kreikka
Alueyksikkö:  Euboia
Kunta:  Kárystos
Kafiréas (kreik. Ακρωτήριο Καφηρέας), antiikin Kafereus (m.kreik. Καφηρεύς, lat. Caphereus) ja italialaisittain Cavo D'Oro (Κάβο Ντόρο, Kávo Ntóro), on niemi Euboian saarella Kreikassa. Se on saaren kaakkoiskärki, jonka erottaa Ándroksen saaresta Kafiréaksensalmi eli Doronsalmi (D'Oronsalmi).
Antiikin aikana ja myöhemminkin niemen ympäristö on ollut merenkulkijoiden pelkäämä olosuhteidensa vuoksi. Tämä näkyy myös kreikkalaisessa mytologiassa, jonka kertomuksissa Troijan sodasta palanneet kreikkalaiset haaksirikkoutuivat myrskyssä niemen edustalla.
Hallinnollisesti niemen alue kuuluu Kárystoksen kuntaan. Sen osa Kafiréaksen kunnallisyksikkö, entinen itsenäinen kyläkunta, on saanut nimensä niemestä. Niemen kyliä ovat muun muassa Platanistós, Amygdaléa, Antiás, Evangelismós, Kómito, Schízali ja Kastrí.
Kafo Faboli

| Kafo Faboli |
| --- | --- |
 Kafo Faboli
 Koordinaatit: 12°40′25″N, 5°54′55″W 
Valtio:  Mali
Alue:  Sikasson alue
Piiri:  Koutialan piiri
Hallinto:  
 – Hallinnon tyyppi:  maalaiskunta
Väkiluku (2009):  14 200
Infobox OKVirheellinen NIMI-arvo: 
Kafo Faboli on maalaiskunta Sikasson alueen Koutialan piirissä Malissa. Sen keskuskylä Péguéna sijaitsee 65 kilometriä Koutialasta luoteeseen. Kunnassa on 14 200 ja keskuskylässä 2 000 asukasta (vuonna 2009).
Kafo Fabolin kunta rajoittuu idässä Koutialan piirin M’Pessoban, etelässä Karagouana Mallén ja Miénan, lännessä Ségoun alueen Blan piirin Falon ja pohjoisessa Beguenén kuntiin. Maisemaa leimaavat tasangot ja laaksot. Kasvillisuus on pensassavannia.
Kuntaan kuuluu kymmenen kylää. Niistä suurin on 3 900 asukkaan Togoba. Asukkaat ovat etupäässä miniankoja ja bambaroita. Lisäksi on fulbeja.
Seudun pääelinkeino on maatalous. Tärkeimmät viljelykasvit ovat durra, hirssi ja maissi. Myytäväksi kasvatetaan puuvillaa. Kotieläimiä ovat naudat, lampaat, vuohet, aasit, vähäisessä määrin hevoset ja siipikarja. Lisäksi harjoitetaan käsityöammatteja ja pienimuotoista kaupankäyntiä.
Jure uxoris

Jure uxoris on latinankielinen sanonta, joka tarkoittaa "vaimonsa oikeudella". Sitä käytetään usein kuvaamaan sellaista mieshenkilöä, joka on saanut arvonimensä avioliittonsa kautta, eikä siis ole esimerkiksi syntyperänsä puolesta oikeutettu arvonimeen.
Esimerkkejä

Richard Neville eli Warwick kuninkaantekijä sai Warwickin jaarlin tittelin naimalla Alice Montacuten
Tapani, joka myöhemmin tuli tunnetuksi Englannin kuninkaana, sai Boulognen kreivin tittelin naimalla Matilda ensimmäisen
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Kaj Wikström

Kaj Lennart Wikström (s. 24. helmikuuta 1939 Turku) on suomalainen kielitieteilijä ja professori. Hän on ollut Joensuun yliopiston ruotsin kielen professori 1980–2002 ja tutkinut nykyruotsin kieli- ja merkitysoppia ja kielipedagogiikkaa. Sitä ennen hän oli Tampereen yliopistossa apulaisprofessori 1978–1980.
Kaj Wallin

The Islanders vuonna 1964: Kurt Mattson, Stig Selin, Danny, Pepe Willberg ja Kaj Wallin.
Kaj ”Kaiju” Wallin (s. 28. syyskuuta 1945) on suomalainen basisti. Hän soitti The Islanders -yhtyeessä vuosina 1962–1965 ja sen hajottua Jormasissa 1965–1965. Vuosina 1966–1967 Wallin toimi freelance- ja studiomuusikkona soittaen muun muassa Danny ja Kirkan taustayhtyeissä, The Boysissa sekä Roni Kaspin yhtyeessä. Vuonna 1967 hän perusti yhtyeen Caj Incorporated, joka levytti singlen "Pöytään viereiseen" / "Hämärää". Musiikkiuransa jälkeen Wallin on työskennellyt mainosalalla.
Kairulampi

| Kairulampi |
| --- | --- |
Valtiot:  Suomi
Maakunnat:  Etelä-Karjala
Kunnat:  Luumäki
Koordinaatit:  61°03′23″N, 27°11′40″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Harjunjoen–Lappalanjärven alue (14.18)
Laskujoki:  ei laskuojaa 
Järvinumero:  14.186.1.015
Mittaustietoja
Pinnankorkeus:  104,6 m  
Pituus:  150 m  
Leveys:  90 m  
Rantaviiva:  0,414 km  
Pinta-ala:  0,924 ha  
Saaria:  ei saaria 
 fiKairulampi 
Kairulampi  on Etelä-Karjalassa Luumäellä Hermusen kylän lähellä sijaitseva lampi.
Maantietoa

Lammen pinta-ala on 0,9 hehtaaria, se on 150 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 400 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Hujajärven–Konnikkajoen valuma-alueeseen (14.186) se kuuluu. Lammen vedenpinnan korkeus on 104,6 metriä mpy.